ಶೀಘ್ರಮೇವ ಕಲ್ಯಾಣ ಪ್ರಾಪ್ತಿರಸ್ತು ಎನ್ನುತ್ತಿರುವ ಡಾರ್ಲಿಂಗ್ ಕೃಷ್ಣ ಲವ್ ಮಾಕ್ಟೇಲ್ ಯಶಸ್ಸಿನ ನಂತರ ಡಾರ್ಲಿಂಗ್ ಕೃಷ್ಣ ಬಗ್ಗೆ ನಿರೀಕ್ಷೆಗಳು ಹೆಚ್ಚಾಗಿವೆ. ಡಾರ್ಲಿಂಗ್ ಕೃಷ್ಣ ಅವರ ಮುಂದಿನ ಚಿತ್ರದ ಹೆಸರು ವರ್ಜಿನ್ ಅಂತ ಇತ್ತು. ಈ ಟೈಟಲ್ ನಿಂದಲೇ ಸಿನಿಮಾ ಸದ್ದು ಮಾಡಿತ್ತು. ಈಗ ಸಿನಿಮಾದ ಹೆಸರನ್ನು ಶೀಘ್ರಮೇವ ಕಲ್ಯಾಣ ಪ್ರಾಪ್ತಿರಸ್ತು ಎಂದು ಬದಲಾಯಿಸಲಾಗಿದೆ. ಇದು ೨೦೧೯ರಲ್ಲೇ ಪ್ರಾರಂಭವಾದ ಚಿತ್ರ. ಲವ್ ಮಾಕ್ಟೇಲ್ ಜೊತೆ ಸ್ವಲ್ಪ ಭಾಗ ಶೂಟಿಂಗ್ ಕೂಡ ಮುಗಿಸಿಕೊಂಡಿತ್ತು. ಈ ಸಿನೆಮಾವನ್ನು ಪೂರಿ ಜಗನ್ನಾಥ್ ನಿಕಟವರ್ತಿಯಾದ ನಾಯ್ಡು ಬಿ ಎನ್ನುವವರು ನಿರ್ದೇಶನ ಮಾಡುತ್ತಿದ್ದಾರೆ. ನಾಯ್ದು ಬಿ ಯವರೇ ಕಥೆ ಚಿತ್ರಕಥೆ ಬರೆದು ಕೊಂಡಿದ್ದಾರೆ. ಈ ಚಿತ್ರಕ್ಕೆ ಮಣಿಕಾಂತ್ ಖದ್ರಿಯವರ ಸಂಗೀತವಿದೆ. ಈ ಸಿನಿಮಾ ತಂಡ ೮೦ ಶೂಟಿಂಗ್ ಮುಗಿಸಿದ್ದು, ಇನ್ನು ಕೇವಲ ೧೫ ದಿನಗಳ ಶೂಟಿಂಗ್ ಮಾತ್ರ ಉಳಿದಿದೆ. ಡಾರ್ಲಿಂಗ್ ಕೃಷ್ಣಾಗೆ ಜೋಡಿಯಗಿರುವುದು ನಿಮಿಕಾ ರತ್ನಾಕರ್, ಚಿತ್ರದ ನಿರ್ಮಾಪಕರು ಲಕ್ಷ್ಮಣ್ ರೆಡ್ಡಿ ಮತ್ತು ಸ್ವರ್ಣಲತಾ ಡಿ. ಎ. ಕೊರೊನದಿಂದಾಗಿ ಈ ಚಿತ್ರದ ಶೂಟಿಂಗ್ ಈಗಾಗಲೇ ತಡವಾಗಿದೆ. ಡಾರ್ಲಿಂಗ್ ಕೃಷ್ಣ ಅಕ್ಟೋಬರ್ ನಲ್ಲಿ ಈ ಚಿತ್ರದ ಶೂಟಿಂಗ್ ಮುಗಿಸಿ ನಾಗಶೇಖರ್ ರವರ shrikrishnagmail.com ಚಿತ್ರತಂಡ ಸೇರಿಕೊಳ್ಳಲಿದ್ದಾರೆ. ಇದನ್ನೂ ಓದಿ: ಇಂದು ಡೆಲ್ಲಿ ಕ್ಯಾಪಿಟಲ್ಸ್ ಮತ್ತು ಸನ್ ರೈಸರ್ಸ್ ನಡುವೆ ೧೧ನೇ ಪಂದ್ಯ